Håndtering av personalsaker

Dokumentasjon og innsyn

Gjeldende lov- og avtaleverk på personalområde stiller strenge materielle og prosessuelle krav til saksbehandlingen, og fylkeskommunen som arbeidsgiver har ansvaret for at personalsaker blir håndtert i henhold til dette. Derfor er det viktig at all dokumentasjon vedrørende forventningssamtaler, advarsler, innkallelser, referater, relevant e-postkommunikasjon, vedtak i ansettelsesforholdet osv. blir arkivert og journalført i henhold til gjeldende arkivsystem (360).

Forvaltningsloven åpner for at den ansatte i utgangspunktet har rett til innsyn i sakens dokumenter i saker hvor den ansatte er part, jf. fvl § 18 (1).

Det må også gjøres oppmerksom på at fylkeskommunen er underlagt offentleglova som gir offentligheten innsynsrett i saksdokument som ikke er underlagt taushetsplikt, jf. offl § 3, jf. § 13 eller tilfeller som omfattes av lovens kapittel 3.